Pedro Burgo

Pedro Burgo Vilanova, nado en Lugo o 8 de novembro de 1979Pedro Burgo. revistascratch.com/, é un piloto de rally galego, que foi tres veces campión de Galicia (en 2008, 2009 e 2012). 

Tamén competiu no campionato de España, onde foi subcampión en dúas ocasións (2016 e 2017) e campión do grupo N en tres ocasións (2004, 2006 e 2008), e no Rally Dakar. Disputou case toda a súa carreira deportiva co seu irmán Marcos Burgo de copiloto.

 Traxectoria 

 Inicios 
É sobriño do piloto lucense dos anos 70 e 80 José Luis Vilanova, e foi por el que se iniciou no mundo do motor. Debutou no Rally de Ferrol en 1994 cun Peugeot 205. Ao ano seguinte gañou a Copa Pirelli do campionato galego, título que repetiu en 1996 levando un Citroen AX. 

 Desafío Peugeot Galicia (1997-1998) 
En 1997 comezou a competir xunto a seu irmán Marcos como copiloto e gañou a primeira edición do Desafío Peugeot Galicia, ademais de quedar terceiro na clasificación absoluta e primeiro do grupo N. En 1998 volveu gañar o Desafío Peugeot Galicia, así como o campionato do grupo N e finalizou segundo o campionato galego por detrás de Germán Castrillón.miniatura|Pedro Burgo en 2008.|alt=
 Trofeo Citroën e Copa Renault (1999-2003) 
En 1999 deu o salto ao Campionato de España, competindo cun Citroën Saxo VTS no Trofeo Citroën, onde finalizou segundo por detrás de Miguel Fuster. No ano 2000 conseguiu de novo o segundo posto en dita copa, esta vez por detrás de Javier Piñeiro, e ademais logrou a vitoria no Rally de los Oscos do Campionato de Asturias. Repetiu subcampionato do Trofeo Citroën no 2001 por detrás de Rantur e finalmente logrou alzarse co trofeo no 2002.

No ano 2003 pilotou un Renault Clio Sport co que participou na Copa Renault nacional, rematando en quinta posición. Ademais disputou as tres últimas probas do campionato galego a bordo dun Mitsubishi Lancer Evo VII, quedando cuarto no Rally San Froilán e no Rally de Ferrol e segundo no Botafumeiro, por diante de Manuel Senra e só por detrás de Bamarti. 

 Campión nacional do grupo N e primeiras vitorias (2004-2007) 
miniatura|Podio do Rally Botafumeiro de 2007 con Víctor Senra e David Vázquez primeiros, Pedro e Marcos Burgo segundos  e Luis Vilariño e Moncho López terceiros.
Na seguinte tempada comezou co mesmo vehículo, que cambiou logo por un Evo VIII, co que se proclamou campión de España do grupo N. En decembro logrou a súa primeira vitoria en Galicia, no Rally de Ferrol, por diante de Bamarti e Fernando Rico e unha semana despois fixo historia ao converterse no primeiro lucense en gañar o Rally San Froilán.  Na tempada seguinte tivo numerosos problemas co seu vehículo, polo que non puido conseguir bos resultados. Con todo, repetiu vitoria en Lugo, superando a Bamarti de novo e a Sergio Vallejo.

En 2006 competiu co Evo VIII en Galicia, co que logrou catro vitorias (Noia, Baixa Limia, San Froilán e Botafumeiro), proclamándose por segunda vez subcampión de Galicia, por detrás só de Bamarti. Ao mesmo tempo disputou o Campionato de España cun Mitsubishi Lancer Evo IX, conseguindo a súa primeira vitoria nacional ao gañar o Rally de Ferrol por diante de Sergio Vallejo e de Rantur. Rematou como quinto clasificado do nacional, campión da Mitsubishi Evo Cup e campion do grupo N por segunda vez. Na seguinte tempada gañou os rallys de Noia, Narón e Sur do Condado, rematando o ano como terceiro clasificado do campionato galego, por detrás de Bamarti e Luis Vilariño. Ademais conseguiu dous terceiros postos no Campionato de España, nos rallys de Cantabria e Rías Baixas, clasificándose como oitavo na xeral final e cuarto do grupo N.

 Tricampión de Galicia (2008-2012) 
esquerda|miniatura|Pedro Burgo e Marcos Burgo no Rally Rías Baixas de 2015
En 2008, xunto a seu irmán Marcos, gañou o seu primeiro Campionato de Galicia de Rally, despois de dominar con absoluta autoridade co seu Evo VIII, gañando sete dos oito rallys, coa única excepción do Rally do Albariño, onde abandonou por rotura. Ademais co Evo IX disputou con bos resultados o Campionato de España, destacando o segundo posto no Rally de Ferrol, e proclamouse campión do grupo N por terceira vez. En 2009 repetiu título no certame galego, de novo con Mitsubishi Lancer Evo VIII, despois de lograr cinco vitorias e rematar con máis de 200 puntos de vantaxe sobre o segundo clasificado, Alberto Meira.
En 2010 quedou segundo no Rally Comarca da Ulloa, por detrás de Meira, centrándose a continuación no Campionato de España, a bordo dun Mistubishi Lancer Evo X. Logrou gañar na derradeira proba, o Rally Comunidad de Madrid, despois de quedar segundo en Ferrol, terceiro en Serra Morena e de obter catro cuartos postos. Rematou terceiro absoluto e segundo do grupo N. En 2011 competiu en Galicia, cun Ford Focus. Gañou os rallys de Narón, San Froilán e Ourense-Baixa Limia e quedou segundo no Cocido, pero só puido ser quinto na xeral final, a máis de 800 puntos do campión, Iván Ares. En 2012 gañou o Rally de Noia, o Comarca da Ulloa, o Sur do Condado e a primeira edición do Ribeira Sacra, mentres que quedou segundo no Rally San Froilán, resultados que lle valeron para proclamarse campión galego por terceira vez. En 2013 participaron en poucas probas e con numerosos problemas.

 Porsche 997 e subcampionatos de España (2014-2018) 
En 2014 vendeu o Focus e adquiriu un Porsche 997. Debutou con el no 25º Rally Botafumeiro, pero tivo que retirarse pola rotura da carcasa da caixa de cambios. A continuación abandonou tamén no 50º Rally Rías Baixas. En xuño quedou segundo, por detrás de Iván Ares, no Rally Cidade de Narón e terceiro no Rally de Ourense. En xullo disputou con Salvador Belzunces de copiloto o Rally Cristian López Herrero, do campionato cántabro, logrando a vitoria. A continuación abandonou no Rally do Bierzo, subiu ao podio en segunda posición no Rally de Ferrol, e quedou terceiro no San Froilán e no Ourense-Ribeira Sacra. Rematou a tempada como sexto no campionato galego e 13º no campionato de España (4º entre os GT).
esquerda|miniatura|Pedro e Marcos Burgo co Porsche 997 no Rally de Ourense de 2016.
Comezou a tempada 2015 nas Illas Canarias, onde disputou tres rallys seguidos: o Rally Villa de Santa Brígida, o Rally Villa de Adeje e o Rally Illas Canarias, os dous últimos puntuables para o Campionato de España. Rematou segundo nos dous primeiros e terceiro no último. A continuación quedou cuarto no Rally Serra Morena e cuarto tamén no Rías Baixas, nos dous casos por detrás de Miguel Fuster, Iván Ares e Sergio Vallejo nesa orde, e abandonou no Rally de Ourense por problemas mecánicos. En agosto quedou terceiro no Rally de Ferrol e non participou nas tres últimas citas do campionato, polo que rematou na quinta posición final. Na parte final do ano disputou o Rally Ourense-Ribeira Sacra, rematando en segunda posición tras Iván Ares e correu con Estela Seoane de copiloto o CAM Rali Festival de Portugal, rematando tamén en segunda posición, superado só por Sergio Vallejo.

No 2016 quedou terceiro co Porsche nos tres primeiros rallys do campionato español, gañados os tres por Cristian García, mentres que nas seguintes dúas probas levou un Peugeot 208 T16, quedando quinto en Ferrol e abandonando en Santander logo dunha saída de pista. Volveu ao Porsche no Rally de Ourense, onde volveu subir ao podio en terceira posición, sendo a vitoria para Christian García e o segundo posto para Iván Ares. Na seguinte cita, o Rally Princesa de Asturias, sufriu unha dobre picada de roda, polo que perdeu todas as opcións de rematar arriba, quedando finalmente en 36º lugar. A continuación venderon o Porsche 997 e disputaron o Rally Villa de Llanes cun Mitsubishi Lancer Evo X, co que quedaron en sexta posición. Correron o Rally de La Nucía-Mediterráneo, penúltima proba do calendario nacional, de novo co Porsche 997, que lles foi cedido polo equipo ao que llo venderan. Remataron o rally na terceira posición e campionato na segunda. Tamén ese ano disputou a Subida a Tamaimo, en Tenerife, a bordo dun Ferrari 360 Rally, quedando en terceira posición entre os turismos.miniatura|Porsche 997 de Pedro e Marcos Burgo no Rally Rías Baixas de 2017.|alt=
En 2017 correu a bordo dun Škoda Fabia R5, co que quedou segundo nos rallys Princesa de Asturias e Santander e terceiro nos de Ourense e Ferrol, resultados que sumados a catro cuartos postos noutros tantos rallys e a outro noveno posto, valéronlle para proclamarse subcampión de España por segundo ano consecutivo, esta vez por detrás do cambrés Iván Ares. Tamén en 2017 disputou a Subida a Barlovento, na illa de La Palma, cun Ferrari 360, rematando en sexta posición. A principios de 2018 anunciou a súa retirada dos rallys. Con todo, en outubro de 2018 volveu competir na canaria Subida a Tamaimo, conducindo de novo un Ferrari 360. Rematou en quinta posición.

 Rally Dakar (2020) 
A principios de 2019 anunciou que participaría con seu irmán Marcos na seguinte edición do Rally Dakar. Acudiu a Arabia Saudita da man do Galimplant Team, cun vehículo do fabricante canadense BRP co que competiu na categoría dos SSV. Despois de dúas boas primeiras etapas, coas que se colocou 15º da clasificación xeral, sufriu unha avaría no turbo na terceira etapa e non puido pasar polos puntos de control, polo que quedou descualificado. Con todo, puido seguir correndo o rally, aínda que sen contaren os seus tempos para a clasificación. Na sexta etapa falloulles o radiador, polo que tiveron que parar no medio da etapa e pasar a noite no deserto, para finalmente abandonar o rally.

 Palmarés 
 Resultados Campionato galego 
 Ano Equipo Vehículo 1 2 3 4 5 6 7 8 9 10 Posición Puntos1995Peugeot 205 Rallye1996Citroën AX GTIALBNOILACBOTNARLAL|15RBX8PORFER12COR1997Peugeot 106 RallyeNOIRetBOTLAC10NARCOCALBFER41998Mitsubishi Lancer Evo VIIINOIBOTCOCNARALB5FERLAC1999Mitsubishi Lancer Evo VIIICOCBOTNARALBLUG5FERNOI2000Escudería A. FerrolMitsubishi Lancer Evo VIIICOCNAR6BOTALBFERRetLUGNOI2003Mitsubishi Lancer Evo VIIICOCRDNALBNARSMALUG4FER4BOT22004Escudería AR Vidal RacingMitsubishi Lancer Evo VIIICOCRDNSDAALBNAROBLBOTLUG1--2005Escudería AR Vidal RacingMitsubishi Lancer Evo VIIICOCCONALBNARBXLBOTRDNRetLUG1--2006Mitsubishi Lancer Evo VIIICOCRDN1ALBNAR2CON3BXL1LACLUG1BOT12º2007Escudería A. FerrolMitsubishi Lancer Evo VIIICOCRDN1ALBNAR1CON1LUG3º880Mitsubishi Lancer Evo IXBXLRetBOT22008Escudería A. FerrolMitsubishi Lancer Evo VIIICOC1RDN1ALBRetNAR1CON1CDU1LUG1BXL11º12602009Escuderia Miño LugoMitsubishi Lancer Evo VIIICDU2COCRetNOI3ALB1CDN1SURRetSFR1BXL11º1428Mitsubishi Lancer Evo IXBOT12010Escuderia Miño LugoMitsubishi Lancer Evo VIIICDU2COCRDNCDNSDCLUGRetOBLBOT ? ?2011Escuderia Miño LugoFord Focus WRC COC2NOIARetNAR1SDCRetSFR1OBL15º10022012Escuderia Miño LugoFord Focus WRC COCRetRDN1CDU1CDNRetSDC1LUG2RBS1SDG1º 1220Ford Sierra RS CosworthBOTRet2013Escuderia Miño LugoFord Sierra RS CosworthSDG4CDNRet 20º 126Ford Focus RS WRC 05RDCRetRDNULLSDCBXLLUGRetRBSBOT2014Escuderia Miño LugoPorsche 997 GT3 RS 3.8RDCRDNBOTRetCDN2SDCULLLUG3RBS2TVA 6º 6272015Escuderia Miño LugoPorsche 997 GT3 RS 3.8RDCNOINARSDCCORCDUSFRRBS2--

 Vitorias no Campionato de España 
 Rallys gañados Nº  Ano  Rally 12006Rally de Ferrol22010Rally RACE Comunidad de Madrid
 Vitorias no Campionato de Galicia 
 Durante a súa traxectoria no campionato galego logrou un total de 28 vitorias.
 Rallys gañados Nº  Ano  Rally 12004Rally San Froilán22005Rally San Froilán32006Rally de Noia42006Rally Ourense Baixa Limia52006Rally San Froilán62006Rally Botafumeiro72007Rally de Noia82007Rally Cidade de Narón92007Rally Sur do Condado102008Rally do Cocido112008Rally de Noia122008Rally Cidade de Narón132008Rally Sur do Condado142008Rally Comarca da Ulloa152008Rally Ourense Baixa Limia162008Rally San Froilán172009Rally do Albariño182009Rally Cidade de Narón192009Rally San Froilán202009Rally Ourense Baixa Limia212009Rally Botafumeiro222011Rally Cidade de Narón232011Rally San Froilán242011Rally Ourense Baixa Limia252012Rally de Noia262012Rally Comarca da Ulloa272012Rally Sur do Condado282012Rally Ribeira Sacra

 Notas 

 Véxase tamén 

 Ligazóns externas 
Perfil de Pedro Burgo  na web do Rally Dakar 

Categoría:Pilotos de rally de Galicia
Categoría:Nados en Lugo
Categoría:Nados en 1979